**Ministru kabineta noteikumu projekta**

**“Grozījums Ministru kabineta 2017. gada 28. novembra noteikumos Nr. 692 “Peldvietas izveidošanas, uzturēšanas un ūdens kvalitātes pārvaldības kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Noteikumu projekta mērķis ir precizēt peldvietu sarakstu atbilstoši Administratīvo teritoriju un apdzīvoto vietu likumam, precizējot teritoriju administratīvo iedalījumu šobrīd noteikto peldvietu sarakstu. Kā arī ar projektu tiek plānots svītrot vienu peldvietu no Baltijas jūras un Rīgas jūras līča peldvietu saraksta un iekļaut vienu jaunu peldvietu iekšzemes peldvietu sarakstā. Ministru kabineta noteikumi stājas spēkā nākamajā dienā pēc publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “*Grozījums Ministru kabineta 2017. gada 28. novembra noteikumos Nr. 692 “Peldvietas izveidošanas, uzturēšanas un ūdens kvalitātes pārvaldības kārtība”*” (turpmāk – Projekts) izstrādāts pamatojoties uz Epidemioloģiskās drošības likuma 38.1 panta pirmo daļu un Ūdens apsaimniekošanas likuma 5. panta desmitās daļas 6., 7., 8., 9. un 10. punktu un 22. panta piekto daļu un Administratīvo teritoriju un apdzīvoto vietu likumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2017.gada 28.novembra noteikumi Nr. 692 „Peldvietas izveidošanas, uzturēšanas un ūdens kvalitātes pārvaldības kārtība” (turpmāk – noteikumi Nr.692), nosaka peldvietas izveidošanas, uzturēšanas, higiēnas un drošības prasības, Baltijas jūras un Rīgas jūras līča peldvietu un iekšzemes peldvietu sarakstu, kurās peldvietu ūdens monitoringu veic par valsts budžeta līdzekļiem (turpmāk – peldvietu saraksts), kā arī kārtību kādā veic peldvietu iekļaušanu vai svītrošanu no peldvietu saraksta. Savukārt Ūdens apsaimniekošanas likuma 5.panta desmitās daļas 9.punktā ir noteikts, ka Ministru kabinets nosaka to peldvietu sarakstu, kurās peldvietas ūdens monitoringu peldsezonas laikā veic par valsts budžeta līdzekļiem. Šobrīd peldvietu sarakstā ir iekļautas 57 peldvietas: 33 Baltijas jūras un Rīgas jūras līča peldvietas un 24 iekšzemes peldvietas.  Atbilstoši noteikumu Nr.692 prasībām, pašvaldība iesniedz priekšlikumus par savā administratīvajā teritorijā esošās peldvietas iekļaušanu peldvietu sarakstā vai svītrošanu no tā, izvērtējot informāciju par peldvietas apmeklējuma tendencēm, kā arī par peldvietas infrastruktūru un tajā veiktajiem labiekārtošanas pasākumiem peldēšanās veicināšanai.  Savukārt Veselības inspekcija (turpmāk-Inspekcija) kā kompetentā iestāde katru gadu izvērtē pašvaldību iesniegtos priekšlikumus par peldvietu iekļaušanu vai svītrošanu no peldvietu saraksta un iesniedz Veselības ministrijā ierosinājumus par grozījumu veikšanu peldvietu sarakstā. Veselības ministrija sagatavo noteikumu projektu par grozījumu veikšanu noteikumu Nr.692 peldvietu sarakstā, ko iesniedz izskatīšanai un apstiprināšanai Ministru kabinetā. Inspekcija, saskaņā ar noteikumu Nr. 692 4. punktu, ir izvērtējusi pašvaldību iesniegtos priekšlikumus par jaunu peldvietu iekļaušanu noteikumu 1. vai 2. pielikumā norādītajā sarakstā vai svītrošanu no tā. Inspekcija savā kompetencē esošo funkciju ietvaros ir izvērtējusi Jūrmalas pašvaldības iesniegto priekšlikumu un sniegto informāciju par jaunas peldvietas izveidi un atzīst, ka peldvieta „Priedaine” atbilst oficiālas peldvietas statusa prasībām un ir iekļaujama peldvietu sarakstā, tādējādi veicinot iedzīvotāju veselīga dzīvesveida iespējas.  Lai gan peldvieta „Rūķīši” ir labiekārtota atbilstoši noteikumos Nr. 692 noteiktām higiēnas prasībām un arī peldvietas ūdens kvalitātes ilglaicīgais novērtējums liecina, ka ūdens kvalitāte ir laba, ir atbalstāms Saulkrastu novada domes ierosinājums svītrot peldvietu “Rūķīši” no noteikumiem Nr. 692, ņemot vērā, ka daļa peldvietas teritorijas ir privātīpašums, kas rada apgrūtinātu piekļuvi peldvietai un tās apsaimniekošanai. Tāpat pēdējos gados peldvietā nav vērojama publiskās infrastruktūras attīstība, kas veicinātu apmeklētāju pieplūdumu. Peldvietas apmeklētāju skaits, pēc pašvaldības sniegtās informācijas, ir samazinājies pateicoties tam, ka peldvietas tuvumā ir liegts brīvi izmantot stāvlaukumu automašīnu novietošanai. Kā arī nepilnu 3 km attālumā no peldvietas “Rūķīši”, atrodas oficiāli reģistrētā peldvieta “Centrs”, uz kuru attiecas noteikumu Nr. 692 prasības un kuru Saulkrastu novada pašvaldība apsaimnieko atbilstoši starptautiskās programmas „Zilais karogs” kritērijiem. Ir nepieciešams veikt attiecīgus grozījumus Noteikumos Nr. 692:1. iekļaut oficiālo peldvietu sarakstā iekšzemes peldvietu Jūrmalā, Lielupes peldvietu "Priedaine";2. svītrot no oficiālo peldvietu saraksta jūras peldvietu “Rūķīši” Saulkrastu novadā, Saulkrastu pilsētā.  Projekta mērķi ir:- precizēt peldvietu sarakstu atbilstoši Administratīvo teritoriju un apdzīvoto vietu likumam, kas nosaka izmaiņas teritoriju administratīvajā iedalījumā un skar šobrīd noteikto peldvietu sarakstu, kur norādīts novadu, pagastu iedalījums, ko nepieciešams precizēt; - precizēt peldvietu sarakstu un svītrot vienu peldvietu no Baltijas jūras un Rīgas jūras līča peldvietu saraksta un iekļaut vienu jaunu peldvietu iekšzemes peldvietu sarakstā, tādējādi veicinot iedzīvotāju veselīga dzīvesveida iespējas. Ņemot vērā iepriekš minēto, Projekts paredz:1. Izteikt jaunā redakcijā noteikumu Nr.692 1. un 2. pielikumu, precizējot peldvietu administratīvo iedalījumu un atbilstoši pārgrupējot alfabētiskā kārtībā.
2. svītrot no Baltijas jūras un Rīgas jūras līča peldvietu saraksta – 1.pielikuma peldvietu “Rūķīši” Saulkrastu novadā, Saulkrastu pilsētā.
3. iekļaut iekšzemes oficiālo peldvietu sarakstā – 2.pielikumā jaunu peldvietu Jūrmalā, Lielupes peldvietu "Priedaine".

Projekts neparedz ieviest jaunus pakalpojumus vai jaunas informācijas un komunikācijas tehnoloģijas sistēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Inspekcija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Noteikumu projekta tiesiskais regulējums attiecas uz peldvietas apmeklētājiem t.sk. tūristiem un peldvietas apsaimniekotāju (1 jaunais peldvietas apsaimniekotājs), tūrisma organizatoriem, Veselības inspekciju. |
| 2. | Tiesiskā regulējuma ietekme uz tautsaimniecību un administratīvo slogu |  Noteikumu projektā noteiktie pienākumi palielina Jūrmalas pašvaldības saimnieciskās izmaksas, kas saistītas ar peldvietas ierīkošanu un uzturēšanu. Jaunas peldvietas iekļaušana no valsts budžeta līdzekļiem monitorējamo peldvietu sarakstā, palielina peldūdens kvalitātes monitoringa izmaksas Inspekcijai. Šis ir Jūrmalas pašvaldības lēmums un piedāvājums sabiedrībai, jo peldvietas apsaimniekotājs, pirms peldvietas pieteikšanas iekļaušanai peldvietu sarakstā, ne tikai izveido un labiekārto peldvietu, bet arī izvērtē savas iespējas peldvietu uzturēt un apsaimniekot, līdz ar to peldvietas apsaimniekotājs arī rēķinās ar peldvietas uzturēšanas izmaksām. Jaunas peldvietas iekļaušana peldvietu sarakstā palielinās iespējas peldvietas apmeklētājiem apmeklēt higiēnas un drošības prasībām atbilstošu peldvietu, tādā veidā samazinot infekciju, traumatisma un letālo gadījumu risku. Kā arī jaunas peldvietas izveide un saistītā vides sakopšana peldvietas teritorijā, uzlabos pašvaldības infrastruktūru, kas savukārt veicinās iedzīvotāju labsajūtu un veselīga dzīvesveida iespējas un pozitīvi ietekmēs tūrisma attīstību. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 eiro, bet mērķgrupai, kuru veido juridiskas personas, – 2000 eiro. |
| 4. | Atbilstības izmaksu monetārs novērtējums | Saskaņā ar Jūrmalas pilsētas domes iesniegto informāciju Lielupes peldvietas "Priedaine" - uzturēšanai un apsaimniekošanai turpmākajos gados paredzēti šādi orientējoši izdevumi: 2021.gadā - 4550.00 euro; 2022.gadā - 5500.00 euro; 2023.gadā - 5600.00 euro; 2024.gadā - 5700.00 euro. Plānotās Jūrmalas pašvaldības izmaksas konkrētiem pasākumiem jaunās peldvietas ierīkošanai un uzturēšanai 2021.gadā: - Informatīvā stenda/u par peldvietu sagatavošana un izvietošana – 500 euro; - Atkritumu urnu uzturēšana, atkritumu izvešana – 1450 euro; - Pārvietojamo sanitāro mezglu/a uzturēšana – 800 euro; - Peldvietas smilšu irdināšana, papildināšana – 700 euro; - Zaļās zonas uzturēšana – 1100 euro. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021. gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **5 788 832** |  | **5 796 854** |  | **5 796 854** |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 46.01.00 | **5 788 832** |  | **5 796 854** |  | **5 796 854** |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| **2. Budžeta izdevumi** | **5 788 832** | **+3760** | **5 796 854** | **+3760** | **5 796 854** | **+3760** | **+3760** |
| 2.1. valsts pamatbudžets |  |  |  |  |  |  |  |
| 46.01.00 | 5 788 832 | +3760 | 5 796 854 | +3760 | **5 796 854** | +3760 | +3760 |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| **3. Finansiālā ietekme** |  | -**3760** |  | -**3760** |  | -**3760** | -**3760** |
| 3.1. valsts pamatbudžets |  | -**3760** |  | **-3760** |  | **-3760** | -**3760** |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| **4. Finanšu līdzekļi papildu izdevumu finansēšanai** (kompensējošu izdevumu samazinājumu norāda ar "+" zīmi) | **X** | **3760** | **X** | **3760** | **X** | **3760** | **3760** |
| **5. Precizēta finansiālā ietekme** | X | **0** | X | **0** | X | **0** | **0** |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| **6. Detalizēts ieņēmumu un izdevumu aprēķins** (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Finansējums 2021. gadam atbilstoši likumam „Par valsts budžetu 2021. gadam”: 2021.gadam Veselības ministrijas (Veselības inspekcijas) budžeta programmas 46.00.00 "Veselības nozares uzraudzība": apakšprogrammā 46.01.00 "Uzraudzība un kontrole"Resursi izdevumu segšanai 5 788 832 euroIeņēmumi no maksas pakalpojumiem un citi pašu ieņēmumi 338 597 euroDotācija no vispārējiem ieņēmumiem 5 450 235 euro Izdevumi 5 788 832 euro, tai skaitā:Uzturēšanas izdevumi 5 741 447 euroKapitālie izdevumi 47 385 euro2022. un 2023.gadam maksimāli pieļaujamais valsts pamatbudžeta izdevumu apjoms Veselības ministrijas (Veselības inspekcijas) budžeta programmas 46.00.00 “Veselības nozares uzraudzība”: apakšprogrammā 46.01.00 “Uzraudzības un kontrole”:Resursi izdevumu segšanai 5 796 845 euroIeņēmumi no maksas pakalpojumiem un citi pašu ieņēmumi 338 597 euroDotācija no vispārējiem ieņēmumiem 5 458 248 euro Izdevumi 5 796 845 euro, tai skaitā:Uzturēšanas izdevumi 5 749 460 euroKapitālie izdevumi 47 385 euro***Ietekme 2021.gadam un turpmāk***2021. gada valsts budžeta finanšu resursu pamatbudžeta apakšprogrammas 46.01.00 “Uzraudzība un kontrole” finanšu apjoms ir 51 peldvietas ūdens uzraudzības nodrošināšanai, bet 2020.gadā Veselības inspekcijai bija jānodrošina 57 peldvietu uzraudzība, jo no 2014.-2019. gadam peldvietu sarakstā tika iekļautas 6 peldvietas bez papildus finanšu resursu seguma. Ņemot vērā 2021.gada plānotos grozījumus, papildus 51 peldvietai ar nodrošinātu finansējumu oficiālo peldvietu sarakstā būs iekļautas 57 peldvietas. **Aprēķins sešu peldvietu uzraudzībai:** Atalgojums\*: **981,79 *euro*** (367,71 *euro*+614,08 *euro* = 981,79 *euro*).-Inspektors (26.3. amatu saime, IIIB līmenis, 10.algu grupa, 3.kategorija, amatalga 1287 *euro*), 1 darba diena, 6 peldvietas – 367,71 *euro* (1287 *euro* / 21 (vid.d.d. skaits mēnesī) x 1 x 6 peldv. = 367,71 *euro*); -Higiēnas ārsts (10.amatu saime, III līmenis, 10.algu grupa, 3.kategorija, amatalga 1287 *euro*), 1,67 darba dienas, 6 peldvietas – 614,08 *euro* (1287 *euro* / 21 x 1,67 x 6 peldv. = 614,08 *euro*); Darba devēja VSAOI: **231,60 *euro*** (981,79 *euro* x 23,59% = 231,60*euro*);Peldvietu ūdens izmeklējumi: **2 300,40 *euro*** (*E.coli* un *enterokoki* (65,53+11,15) *euro* x 5 (paraugus ņem 1 reizi mēnesī peldsezonā) x 6 peldv. = 2300,40 *euro*). Transporta nodrošinājums: **246,00 *euro*** (0,41 *euro* x 100 km x 6 peldvietas = 246,00 *euro*).Kopā: (981,79 *euro*+231,60 *euro*+2300,40 *euro*+246,00 *euro*) = **3759,79 *euro*.**\*jaunas amata vietas netiks veidotas, uzraudzība notiks esošo amatu vietu ietvaros. Peldvietas tiek uzraudzītas izbraucot uz tām mēneša sākumā un mēneša beigās periodā no maija līdz septembrim. Kopējā summa tiek sadalīta uz pieciem mēnešiem, tādēļ piemaksā netiek izmaksāta visa summa uzreiz vienā mēnesī.Kopā sešu peldvietu uzraudzībai papildus nepieciešamais finansējums 2021.gadā un turpmāk ir ***3 760 euro***.2021.gadam finansējuma nodrošinājums 3 760 *euro* apmērā, tiks rasts apakšprogrammā 46.01.00 “Uzraudzība un kontrole” pārceļot 2020.gada beigu atlikumu (38 860 *euro*, kas izveidojies no maksas pakalpojumu plāna pārpildes) uz 2021.gadu. 2022.gadā un turpmāk finansējuma nodrošinājums 3 760 *euro* apmērā tiks rasts apakšprogrammā 46.01.00 “Uzraudzība un kontrole”: no darbinieku darbnespējas lapu ietaupījuma (atlīdzība) – 1 213 *euro* un no interneta pakalpojuma ietaupījuma (preces un pakalpojumi) – 2 547 *euro*, jo ir noslēgts izdevīgāks līgums. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Plānoto pasākumu plānots realizēt Veselības ministrijai piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav  |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta izsludināšanas Valsts sekretāru sanāksmē informācija par Projektu tiks ievietota Veselības ministrijas mājas lapas sadaļā „Aktualitātes”. Pēc Projekta izstrādes paredzēts informāciju par jauno peldvietu, ievietot Veselības ministrijas un Inspekcijas mājas lapās, kā arī elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Projekts, attiecībā uz peldvietu saraksta izmaiņām sagatavots, balstoties uz pašvaldību priekšlikumiem par peldvietu svītrošanu un iekļaušanu peldvietu sarakstā. |
| 3. | Sabiedrības līdzdalības rezultāti | xx |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros.Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Inspekcija Projektā paredzētos pasākumus nodrošinās tai piešķirto valsts budžeta līdzekļu ietvaros. |

Veselības ministrs                                  Daniels Pavļuts

Vīza: Valsts sekretāre Indra Dreika

Būmane 67876148

dace.bumane@vm.gov.lv